Rikunarita-ORG/Wikinium huggingface dataset:
# Sun Yat-sen-universitetet

Sun-Yat-sen-statue på Zhuhai-campusen
**Sun-Yat-sen-universitetet** (forenklet kinesisk: 中山大学, tradisjonell kinesisk: 中山大學, pinyin: *Zhōngshān Dàxué*) er et universitet i provinsen Guangdong i Folkerepublikken Kina. Dets hovedcampus er i Haizhu, en sørlig bydel i Guangzhou. Det har også undervisningssteder to andre steder i Guangzhou. Det har også en campus i Zhuhai, byprefekturet som ligger opp imot Macao.

Universitetet går for være ett av Sørkinas aller beste, og rangeres blant de ti beste i Fastlands-Kina. Over 36 000 studenter er innskrevet ved universitetet.

Lingnan University
## Historie

Sun-Yat-sen-universitetet ble grunnlagt i 1924 av Sun Yat-sen, men het da *Det nasjonale Guangdong-universitetet* (国立广东大学). Etter Suns død (1925) ble navnet endret til det nåværende i 1926. Dets første campus lå i bydelen Shipai (石牌) øst i Guangzhou. I begynnelsen av 1950-årene ble universitetet slått sammen med Lingnanuniversitetet.

## Campuser

Aula i sørcampusen
### Sørcampus

Etter fusjonen med Lingnanuniversitetet ble Sun-Yat-sen-universitetet flyttet til dets campus i *Kangle Yuan* (康乐园). Det kalles nå universitetets sørcampus. Det ligger i bydistriktet Haizhu.

### Zhuhai-campus

Zhuhai-campus
Zhuhai-campus
I 2000 ble det startet en campus i Tangjia i byen Zhuhai. Dette er blitt universitetets største campus, og dekker et stort område på 3,48 km² (vel over det dobbelte av sørcampus i Guangzhou). Det har faktisk bare ett eneste undervisningsbygg, men det er til gjengjeld 500 meter langt. Byen Zhuhai stilte det store området gratis til disposisjon for å få universitetsavdelingen dit.

### Nordcampus

I 2001 fusjonerte Sun-Yat-sen-universitetet for medisin med Sun-Yat-sen-universitetet. Dermed oppstds nordcampus i Guangzhou.

### Østcampus

Østcampus
I 2004 ble østcampus i Daxuecheng (大学城; «universitetsbyen») grunnlagt. Det ligger i bydelen Panyu. Likesom universitetets bibliotek i Zhuhai er biblioteket i østcampus arkitektonisk formet som en oppslått bok.

## Se også

* Sun Yat-sen-universitetet i Moskva
* Sun Yat-sen nasjonale universitet

## Eksterne lenker

* (en) Offisielt nettsted

* (en) Sun Yat-sen University – kategori av bilder, video eller lyd på Commons
# Spanias statsminister

**Spanias statsminister** bærer offisielt tittelen «regjeringspresident» (spansk: *Presidente del Gobierno*). På spansk kan statsministeren omtales som *Presidente*, da som en forkortelse av den offisielle tittelen. Dette må ikke forveksles med tittelen president i betydningen «statssjef», da Spania er et konstitusjonelt monarki med en konge som statsoverhode.

## Valgprosedyre

Etter grunnloven av 1978 velges statsministeren av deputertkammeret, som er underhuset i Spanias parlament. Formelt skjer dette ved forslag fra kongen etter at det har vært avholdt valg. Valgperioden er fire år, med mulighet for utskrivelse av nyvalg. Spanias statsminister velges indirekte gjennom nasjonalforsamlingen og må ha eksplisitt støtte fra et flertall i underhuset.

Etter avholdt valg starter presidenten i deputertkammeret en konsultajonsrunde for å finne fram til den mest aktuelle statsministerkandidaten. Som regel er dette lederen for partiet som vant valget, men dette avhenger av at partiet har flertall, enten alene eller sammen med støttepartier. Når en statsministerkandidat er funnet ber presidenten i deputertkammeret kongen om å foreslå vedkommende for nasjonalforsamlingen. Kandidaturet gjennomgår en to dager lang investiturprosess der statsministerkandidaten legger fram sitt politiske program, etterfulgt av debatt. Prosessen avsluttes av en avstemning der kandidaten må ha et flertall av stemmene bak seg, det vil si minst 176 av de 350 representantene. Etter dette blir kandidaten formelt utpekt som regjeringssjef av kongen.

## Oppløsningsrett og mistillitsforslag

Grunnloven bestemmer at statsministeren har oppløsningsrett og kan skrive ut nyvalg. Dette ble særlig benyttet i de første valgperiodene etter overgangen til demokrati og gjennom PSOEs lange regjeringsperiode. Siden har statsministeren ikke benyttet seg av oppløsningsrett og nasjonalforsamlingen har sittet valgperioden ut. Nasjonalforsamlingen kan på sin side felle regjeringen, men bare ved konstruktivt mistillitsforslag. Det betyr at det ved avstemningen i parlamentet må foreligge et regjeringsdyktig alternativ med en statsministerkandidat som da får flertallets støtte i nasjonalforsamlingen, en ordning tilsvarende den Tyskland har. Dette har aldri kommet til anvendelse i Spania. Oppløsningsretten og kravet om konstruktivt mistillitsforslag er ordninger som styrker statsministerens stilling i forhold til nasjonalforsamlingen og som bidrar til maktkonsentrasjon hos regjeringssjefen.

## Se også

* Liste over Spanias statsministere

## Eksterne lenker

* Offisielt nettsted

* (en) Prime ministers of Spain – kategori av bilder, video eller lyd på Commons

Autoritetsdata
# Gerard Batliner

| Gerard Batliner |
| --- |
|  |
| Født | 9. des. 1928 Eschen |
| Død | 25. juni 2008   (79 år) Eschen |
| Beskjeftigelse | Politiker, jurist, advokat  |
| Embete | * Medlem av Liechtensteins landdag (1974–1982)
* medlem av Europarådets parlamentarikerforsamling (1978–1982)
* Prime Minister of Liechtenstein (1962–1970)
 |
| Utdannet ved | Université de Fribourg |
| Parti | Fortschrittliche Bürgerpartei |
| Nasjonalitet | Liechtenstein |
| Utmerkelser | Æresdoktor ved Universitetet i Basel Æresdoktor ved universitetet i Innsbruck |
|

---

Gerard Batliner på Commons |

**Gerard Batliner** (født 9. desember 1928, død 25. juni 2008) var en regjeringssjef i Liechtenstein (1962–1970) og advokat. Han ble født i Eschen i Liechtenstein.

## Referanser

## Eksterne lenker

* (en) Gerard Batliner hos Europarådets parlamentarikerforsamling
* (de) Kommentar ang Liechtensteins grunnlov
* (de) Profil DDr. h.c. Gerard Batliner
# U Thant

*«U» er en burmesisk ærestittel; U Thant hadde ikke noe etternavn.*

| U Thant |
| --- |
|  |
| Født | 22. jan. 1909 Pantanaw (British rule in Myanmar, Britisk India) |
| Død | 25. nov. 1974   (65 år) New York |
| Beskjeftigelse | Politiker, diplomat, skribent, journalist  |
| Utdannet ved | University of Yangon |
| Ektefelle | Daw Thein Tin |
| Far | Po Hnit |
| Mor | Nan Thaung |
| Parti | Anti-Fascist People's Freedom League |
| Nasjonalitet | Myanmar |
| Medlem av | American Academy of Arts and Sciences |
| Utmerkelser | Jawaharlal Nehrus pris (1965) FNs menneskerettighetspris (1973) Gandhi Peace Award (1972) FNs fredsmedalje (1971) Æresdoktor ved université Laval (1969) |
| FNs 3. generalsekretær |
| 3. november 1961 - 31. desember 1971 |
| Forgjenger | Dag Hammarskjöld  |
| Etterfølger |  Kurt Waldheim |
| Signatur |
|  |
|

---

U Thant på Commons |

**U Thant** (burmesisk: ဦးသန; født 22. januar 1909, død 25. november 1974) var en burmesisk politiker og diplomat. Thant var FNs tredje generalsekretær fra 1961 til 1971. Han ble valgt til posten etter at daværende generalsekretær Dag Hammarskjöld døde i en flystyrt i september 1961.

Thant ble født i Pantanaw, Burma, og ble utdannet ved Universitetet i Rangoon. Før han ble byråkrat og diplomat var han lærer og freelancejournalist.

Thant ble utnevnt til pressedirektør av de burmesiske myndighetene i 1947.
I 1948 ble han kringkastingsjef og året etter utnevnt til informasjonsminister. Fra 1957 til 1961 ledet han den burmesiske FN-delegasjonen.

Thant ble enstemmig utnevnt til fungerende generalsekretær 3. november 1961. Han ble valgt til generalsekretær 30. november 1962 og beholdt denne stillingen frem til han gikk av med pensjon 31. desember 1971, og ble etterfulgt av Kurt Waldheim.

Han døde i New York 25. november 1974.

## Referanser

## Eksterne lenker

* (en) U Thant – kategori av bilder, video eller lyd på Commons

* (en) U Thant – galleri av bilder, video eller lyd på Commons
* (en) U Thant på Internet Movie Database
# Philippe Ermenault

| Philippe Ermenault |
| --- |
| Født | 29. apr. 1969 (57 år) Flixecourt |
| Beskjeftigelse | Banesyklist  |
| Barn | Corentin Ermenault |
| Nasjonalitet | Frankrike |
| Utmerkelser | Ridder av Æreslegionen |
| Sport | Banesykling |
| Høyde | 180 centimeter |

**Philippe Ermenault** (født 1969) er en fransk syklist.

Han representerte Frankrike under Sommer-OL 1996, der han tok gull og sølv i banesykling.

## Referanser

## Eksterne lenker

* (en) Philippe Ermenault – Olympedia

* (en) Philippe Ermenault – Cycling Archives

* (en) Philippe Ermenault – CycleBase

Denne artikkelen er en **spire**. Du kan hjelpe Wikipedia ved å utvide den.
Autoritetsdata
# Dana White

| Dana White |
| --- |
|  |
| Født | 29. juli 1969 (56 år) Manchester |
| Beskjeftigelse | Gründer  |
| Embete | * Président-directeur général (Ultimate Fighting Championship, 2001–)
 |
| Utdannet ved | Hermon High School University of Massachusetts Boston |
| Parti | Det republikanske parti |
| Nasjonalitet | USA |
|

---

Dana White på Commons |

**Dana White** (født 28. juli 1969 i Manchester, Connecticut USA) er president i Ultimate Fighting Championship - verdens fremste arrangør av MMA-stevner. Han står også bak Power Slap - en turnering hvor deltakerne fiker til hverandre i ansiktet hardest mulig. Nevada den eneste delstaten i USA som godkjenner Power Slap.

White har bakgrunn som aerobicinstruktør og etablert i 1992 Dana White Enterprises i Las Vegas som arrangerte aerobickurs på tre forskjellige treningssenter. I løpet av denne tiden fungerte han også som manager for Tito Ortiz og Chuck Liddell. Mens han jobbet som manager fikk han informasjon om at daværende eier av UFC Semaphore Entertainment Group var på utkikk etter en kjøper av UFC. White kontaktet barndomsvennen Lorenzo Fertitta, og innen en måned hadde Lorenzo Fertitta og hans eldre bror Frank Fertitta III kjøpt UFC og White ble utnevnt til president av selskapet. White eier nå 10 % av Zuffa, LLC, selskapet Fertitta brødrene skapte for å styre UFC.

I juni 2020 vakte han oppsikt da han om den pågående Koronaviruspandemien uttalte at han blir gal av at hele verden har blitt forvandlet til pingler over natten, og at han synes det er flaut.

## Referanser

## Eksterne lenker

* (en) Offisielt nettsted

* (en) Dana White – kategori av bilder, video eller lyd på Commons
* (en) Dana White på Internet Movie Database

* (en) Dana White hos The Movie Database
* (en) Dana White på Facebook

* (en) Dana White på Instagram

* Dana White på LinkedIn

* Dana White på Telegram

* Dana White på Threads

* Dana White på TikTok

* (en) Dana White på X (tidligere Twitter)